CELEX: 32006R0118
Language: lt
Date: 2006-01-24 00:00:00
Title: 2006 m. sausio 24 d.  Komisijos reglamentas (EB) Nr. 118/2006, nustatantis standartinį ūkių apskaitos duomenų tinklo mokestį už 2006 ataskaitinių metų ūkio ataskaitą

25.1.2006   
            
            
               LT
            
            
               Europos Sąjungos oficialusis leidinys
            
            
               L 21/12
            
         
      KOMISIJOS REGLAMENTAS (EB) Nr. 118/2006
   2006 m. sausio 24 d.
   nustatantis standartinį ūkių apskaitos duomenų tinklo mokestį už 2006 ataskaitinių metų ūkio ataskaitą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1),
   atsižvelgdama į 1983 m. liepos 13 d. Komisijos reglamentą (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas (2), ypač į jo 5 straipsnio 3 dalį,
   kadangi:
   
               (1)
            
            
               Reglamento (EEB) Nr. 1915/83 5 straipsnio 1 dalyje numatyta, kad Komisija moka standartinį mokestį valstybėms narėms už kiekvieną tinkamai užpildytą ir per šio reglamento 3 straipsnyje nustatytą laiką jai pateiktą ūkio ataskaitą.
            
         
               (2)
            
            
               Komisijos reglamente (EB) Nr. 2189/2004 (3) nustatytas standartinis 2005 ataskaitinių metų mokestis yra 142 eurų už kiekvieną ūkio ataskaitą. Dėl kainų tendencijų ir jų poveikio ūkio ataskaitos užpildymo išlaidoms mokestį būtina patikslinti.
            
         
               (3)
            
            
               Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nustatomas Reglamento (EEB) Nr. 1915/83 5 straipsnio 1 dalyje numatytas standartinis mokestis – 145 eurai.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas 2006 ataskaitiniams metams.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. sausio 24 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL 109, 1965 6 23, p. 1859/65. Reglamentas su paskutiniais pakeitimais, padarytais Komisijos reglamentu (EB) Nr. 660/2004 (OL L 104, 2004 4 8, p. 97).
   
      (2)  OL L 190, 1983 7 14, p. 25. Reglamentas su paskutiniais pakeitimais, padarytais Reglamentu (EB) 1192/2005 (OL L 194, 2005 7 26, p. 3).
   
      (3)  OL L 373, 2004 12 21, p. 20.